জ্যোতিভূষণ চাকী

**জ্যোতিভূষণ চাকী** (জন্ম: ১৯২৫ - মৃত্যু: ২৭ মার্চ ২০০৮) একজন বাঙালি ভারতীয় শিক্ষাবিদ ও ভাষাবিদ ছিলেন। তিনি ১৮টি ভাষায় পারদর্শী ছিলেন।সংস্কৃত ভাষায় বিশেষ কৃতিত্বের জন্য তিনি **কাব্যতীর্থ** সম্মান পান।

## জন্ম ও প্রারম্ভিক জীবন
জ্যোতিভূষণ চাকীর জন্ম ১৯২৫ খ্রিস্টাব্দে অবিভক্ত বাংলার দিনাজপুরে (বর্তমান বাংলাদেশ) তার মাতুলালয়ে। তার পৈতৃক নিবাস ছিল অধুনা বাংলাদেশের পাবনায়। তার পিতার নাম অহিভূষণ চাকী ও মাতার নাম জ্যোৎস্নারানি চাকী। পিতামাতার সাত পুত্র সন্তান ও তিন কন্যা সন্তানের সর্বজ্যেষ্ঠ ছিলেন জ্যোতিভূষণ। দিনাজপুরের জেলা স্কুলে তার প্রাথমিক শিক্ষা। পাবনার এডওয়ার্ড কলেজ থেকে বি.এ পাশ করেন। পরবর্তিতে কলকাতায় এসে কলকাতা বিশ্ববিদ্যালয় হতে স্নাতকোত্তর ডিগ্রি নিয়ে পাবনায় ফিরে যান।  তবে কলকাতায় অবস্থানকালে তিনি সংস্কৃৃত ও উর্দু ভাষা শিক্ষা শিক্ষা করেন যথাক্রমে দুর্গামোহন ভট্টাচার্য, মৌলানা মুইনউদ্দিন দর্দাঙ্গ ও মোহম্মদ আন্তানিয়ো উবে-র কাছে। সংস্কৃৃত ভাষায় বিশেষ কৃতিত্বের জন্য পেয়েছেন *কাব্যতীর্থ* সম্মান।

## কর্মজীবন
জ্যোতিভূষণ ১৯৪৬ খ্রিস্টাব্দে পাবনার গোপালচন্দ্র ইন্সটিটিউশনে শিক্ষকতার মধ্য দিয়ে কর্মজীবন শুরু করেন এবং ওই বৎসরেই বিবাহ করেন প্রকৃতি দেবীকে। ভারত ভাগের সঙ্গে স্বাধীনতা লাভ সুখের হয়নি। ১৯৫০ খ্রিস্টাব্দে ছিন্নমূল হয়ে মালঞ্চি-গয়েশপুর হয়ে কলকাতার শিয়ালদহে আসেন অসহায় অবস্থায়। তার নিজের কথায়-

শেষে কলকাতার ক্যাম্পই হয়ে যায় চাকী পরিবারের আশ্রয়। পরবর্তীতে কলকাতার পার্ক সার্কাস মডার্ন স্কুলে চার বৎসর শিক্ষকতা করেন। ১৯৫৪ খ্রিস্টাব্দে যোগদেন জগদ্বন্ধু ইনস্টিটিউশনে। ১৯৮৮ খ্রিস্টাব্দে অবসরের পর ১৯৯২ খ্রিস্টাব্দ হতে আমৃত্যু তিনি কলকাতার পশ্চিমবঙ্গ বাংলা আকাদেমির সঙ্গে রিসার্চ স্কলার হিসাবে ঘনিষ্ঠভাবে যুক্ত থাকেন। এছাড়াও তিনি পশ্চিমবঙ্গ উর্দু আকাদেমি, সাহিত্য অকাদেমি,এশিয়াটিক সোসাইটিসহ বিভিন্ন প্রতিষ্ঠানের সঙ্গে যুক্ত ছিলেন। 
## সম্মাননা পুরস্কার
জ্যোতিভূষণ চাকী বিভিন্ন সময়ে বহু পুরস্কার ও সম্মাননা লাভ করেন।
* ২০০৩ খ্রিস্টাব্দে তিনি লাভ করেন পশ্চিমবঙ্গ সরকারের বিদ্যাসাগর স্মৃতি পুরস্কার
* ২০০৬ খ্রিস্টাব্দে সাহিত্য কীর্তির জন্য সাহিত্য অকাদেমি পুরস্কার পান।
* ২০০৬ খ্রিস্টাব্দে যাদবপুর বিশ্ববিদ্যালয় তাকে প্রদান করে সাম্মানিক ডি.লিট উপাধি।
* ১৯৮৬ খ্রিস্টাব্দে কলকাতার সমতট সংস্থা সংবর্ধনা জানায়।
## রচিত ও সম্পাদিত গ্রন্থসমূহ
;অনুবাদ গ্রন্থ-
* *রামচরিতমানস*
* *জাতকের গল্প*
;ছড়ার বই-
* *উলুকুট-ঢুলুকুট*
* *ঢ্যামকুড়কুড়*
* *আমার ছবি তোমার ছড়া*
;সম্পাদিত গ্রন্থ-
* *কালিদাস সমগ্র*
* *দুই বাংলার ছেলে ভুলানো ছড়া* (এখলাস উদ্দিনের সঙ্গ)
;অন্যান্য গ্রন্থ-
* *বাংলা ভাষার ব্যাকরণ*  আনন্দ পাবলিশার্স, কলকাতা  আনন্দবাজার পত্রিকা ব্যবহার বিধি গ্রন্থমালার অন্তর্ভুক্ত 
* *সোনাঝুরি* (১৯৬৭)
* *বার্থ কৌতুকী* (ভট্যেজি ছদ্মনামে) আনন্দ পাবলিশার্স,কলকাতা
* *গল্পের রংমহল* (১৯৯১)
* ''এক ঝাঁক গল্প:আরবি,ফরাসি ও সংস্কৃত চিরায়ত কাহিনী। ISBN-978-70-1240-002-8

## জীবনাবসান
দীর্ঘ রোগভোগের পর ২০০৭ খ্রিস্টাব্দের জ্যোতিভূষণের স্ত্রী প্রকৃতি দেবী মারা যান। তাদের কোন সন্তান ছিল না। শেষ জীবনে অতি অসহায় অবস্থায় নিঃসন্তান জ্যোতিভূষণও দীর্ঘ রোগভোগের পর ২০০৮ খ্রিস্টাব্দের ২৭ মার্চ কলকাতার শেঠ সুখলাল কারনানি কলেজ হসপিটালে শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:দিনাজপুর জেলার ব্যক্তি
বিষয়শ্রেণী:পাবনা জেলার ব্যক্তি
বিষয়শ্রেণী:২০০৮-এ মৃত্যু
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের লেখক
বিষয়শ্রেণী:২০শ শতাব্দীর ভারতীয় ভাষাবিজ্ঞানী
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:দিনাজপুর জিলা স্কুলের প্রাক্তন শিক্ষার্থী